Hartskombuis: Boerekos van die Anglo-Boereoorlog tot vandag bring tydlose Boerekosresepte, pragtige kleurfoto’s van artefakte uit die oorlog én fassinerende brokkies historiese inligting saam in een boek. Dit bevat meer as 100 resepte vir alles van biltong en beskuit, watertand wildspastei en pampoenkoekies tot ’n magdom gebak. Die skrywers verweef hierdie resepte soomloos met historiese feite soos oor hoe Nonnie de la Rey, vrou van genl. Koos de la Rey, moes vlug en in die veld oorleef.
op 7/25/2016 11:17:00 am Ondersoek ingestel na vandalisering van vragmotors | Netwerk24
Deur Dennis Delport 10 Julie 2020 06:15
In albei dié provinsies is vragmotors sedert Dinsdag weens die voortslepende betogings onder vragmotorbestuurders met petrolbomme en klippe bestook.
Volgens die Ekurhuleni-metropolisiediens (EMPD) is sewe vragmotors sedert Dinsdag gevandaliseer.
DIe staalraamwerk van ’n vragmotor se sleepwa is al wat oorgebly het nadat betogers die vragmotor in Roodekop-weg in Germiston met petrolbomme bestook het. Foto: Verskaf
“Vyf vragmotors is met petrolbomme aan die brand gesteek, terwyl twee met klippe bestook is,” sê Thabiso Makgato, woordvoerder van die EMPD.
Sy sê die voorvalle was in Alberton, Alrode en Germiston aan die Oos-Rand. “Vragmotors is op die Heidelbergpad op die hoek van die R554 en die R103 beskadig, asook op die ou Vereeniging-pad en Roodekop-weg,” sê Makgato.
Sy sê niemand is nog in verband met die voorvalle in hegtenis geneem nie en vra mense met inligting hieroor om na vore te kom.
Geen gevalle is Donderdag aangemeld nie.
“Die polisie hou die situasie dop,” sê Makgato.
Kol. Thembeka Mbhele, provinsiale polisiewoordvoerder in KwaZulu-Natal, het ook bevestig dat verskeie vragmotors in dié provinsie onder betogers deurgeloop het, en dat die polisie die voorvalle ondersoek.
Sy kon egter nie onmiddellik sê hoeveel vragmotors betrokke was nie.
Mbhele het wel gesê geen voorvalle is Donderdag aangemeld nie.
Die vandalisering van vragmotors volg nadat vragmotorbestuurders sedert Dinsdag betoog.
Hulle is glo ontevrede omdat vragmotor-eienaars en logistieke maatskappye buitelandse eerder as plaaslike bestuurders aanstel.
Dit is veral die Wes-Kaap wat die ergste geraak word en verskeie vragmotors is al aan die brand gesteek.
Verskeie paaie in die Kaapstadse metrogebied is reeds versper.
Intussen het die Padvragvereniging (RFA) die betogers se optrede oor die land heen ten sterkste veroordeel.
Gavin Kelly, voorsitter van die RFA, sê daar is geen rede vir plaaslike vragmotorbestuurders om gewelddadig te raak, of om “onskuldige” buitelandse vragmotorbestuurders te teiken nie. “Die nasionale staking onder vragmotorbestuurders is nie die oplossing nie,” sê hy.
Die departemente van vervoer en arbeid wou nie kommentaar lewer op die vandalisering van vragmotors nie en het Netwerk24 na die polisie verwys.
Meer oor: Gauteng | Kwazulu-Natal | Vragmotors